Na temelju članka 3. Odluke o obavljanju osnivačkih prava i obveza nad ustanovama kojima je osnivač Koprivničko-križevačka županija („Službeni glasnik Koprivničko-križevačke županije“ broj 7/13. i 17/14.) i članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13. 14/13., 9/15., 11/15. - pročišćeni tekst, 2/18., 3/18. - pročišćeni tekst, 4/20., 25/20. 3/21. i 4/21. - pročišćeni tekst) župan Koprivničko-križevačke županije donosi

ZAKLJUČAK

o prihvaćanju financijskog izvješća i izvještaja o radu

Ljekarni Koprivnica za 2020. godinu

I.

 Prihvaćaju se financijska izvješća koja je Upravno vijeće Ljekarni Koprivnica usvojilo Odlukom o prihvaćanju Financijskog izvješća 1-12/2020. g., Ur.broj: 2137-20-21-25, od 25. veljače 2021. godine i Izvještaj o radu kojeg je Upravno vijeće Ljekarni Koprivnica usvojilo Odlukom o prihvaćanju Izvještaja o radu za 2020. godinu, Ur.broj: 2137-20-21-38/1, od 22. ožujka 2021. godine.

II.

 Ukupni prihodi iznose 32.141.375 kuna, ukupni rashodi iznose 31.055.979 kuna, a ostvarena dobit iznosi 886.794 kuna.

 Prenesena dobit iz ranijih godina iznosi 5.787.835 kuna.

 Višak prihoda nad rashodima Upravno vijeće Ljekarni Koprivnica raspoređuje za obavljanje i razvoj djelatnosti ustanove.

III.

 Ovaj Zaključak objavit će se u „Službenom glasniku Koprivničko-križevačke županije“.

ŽUPAN

KOPRIVNIČKO-KRIŽEVAČKE ŽUPANIJE

KLASA: 400-02/21-01/11

URBROJ: 2137/1-06/03-21-3
Koprivnica, 19. srpnja 2021.

 ŽUPAN

 Darko Koren, ing. građ., v.r.